อู่ ต้าจิ้ง

อู่ ต้าจิ้ง (; 24 กรกฎาคม ค.ศ. 1994 —) เป็นนักสเกตความเร็วระยะสั้นชาวจีน เขาเป็นเจ้าของสถิติโลกและสถิติโอลิมปิกในการแข่งขันสเก็ตความเร็วระยะสั้นชาย 500 เมตร เขาเป็นผู้แทนในการประชุมสภาแห่งชาติพรรคคอมมิวนิสต์จีนครั้งที่ 20 ปัจจุบันเขาเป็นนักกีฬาประจำศูนย์บริหารกีฬาน้ำแข็งของสำนักงานกีฬามณฑลจี๋หลิน และทำหน้าที่ผู้ฝึกสอนตั้งแต่ปี ค.ศ. 2024

 ประวัติ 
อู่ ต้าจิ้งเริ่มสนใจกีฬาสเก็ตความเร็วระยะสั้นตั้งแต่อายุ 10 ขวบหลังจากได้ชมการแข่งขันระหว่างหลี่เจียจวินและหยางหยางทางโทรทัศน์ เขาเข้าร่วมทีมสเก็ตสมัครเล่นเมืองเจียมู่ซือ เมื่ออายุ 13 ปี เขาได้รับเลือกให้เข้าร่วมทีมเจียงซูและต่อมาย้ายไปร่วมทีมจี๋หลิน ในเดือนพฤศจิกายน ค.ศ. 2010 อู่ ต้าจิ้งได้เข้าร่วมทีมชาติจีน และในปีถัดมาเขาได้เข้าร่วมการแข่งขันระดับนานาชาติเป็นครั้งแรก ในฤดูกาล 2012–2013 เขาได้รับรางวัลเหรียญทอง 1 เหรียญเงิน 1 เหรียญทองแดง 1 เหรียญ อยู่ในอันดับที่ 2 ของตารางคะแนนรวม ในปี 2014 เขาผ่านเข้ารอบการแข่งขันโอลิมปิกฤดูหนาว โดยผ่านเข้ารอบคัดเลือกรายการ 1,000 เมตรชาย และรอบชิงชนะเลิศผลัด 5,000 เมตรชาย

ในการแข่งขันโอลิมปิกฤดูหนาวโซชี 2014 อู่ ต้าจิ้งได้อันดับที่ 4 ในรายการ 1000 เมตรชาย ด้วยเวลา 1:25.772 วินาที เขาได้เหรียญเงินในรายการ 500 เมตรชาย และเหรียญทองแดงในรายการผลัดชาย 5000 เมตร เมื่อวันที่ 16 มีนาคม อู่ ต้าจิ้งคว้าแชมป์การแข่งขันสเก็ตความเร็วระยะสั้น 500 เมตรชาย ในการแข่งขันสเกตความเร็วระยะสั้นชิงแชมป์โลก และในเดือนมีนาคม ค.ศ. 2015 เขาป้องกันแชมป์โลกได้อีกครั้งด้วยเวลา 41.032 วินาที

ในโอลิมปิกฤดูหนาวพย็องชัง 2018 อู่ ต้าจิ้งได้เข้าแข่งขันในรอบคัดเลือกของรายการ 500 เมตรชาย และทำลายสถิติโอลิมปิกด้วยเวลา 40.264 วินาที จากนั้นในรอบก่อนรองชนะเลิศ เขาทำเวลาได้ 39.800 วินาที ทำลายสถิติโลกเดิมของเจ.อาร์.เซลสกี ที่ทำไว้ในปี ค.ศ. 2012 กลายเป็นนักกีฬาคนที่สองในประวัติศาสตร์ที่ทำเวลาได้ต่ำกว่า 40 วินาที ในรอบชิงชนะเลิศ หลังจากมีการเริ่มใหม่หนึ่งครั้งเพราะเขาเคลื่อนไหวก่อนสัญญาณปล่อยตัว ในครั้งที่สอง เขานำตั้งแต่ต้นจนจบ และคว้าเหรียญทองด้วยเวลา 39.584 วินาที ทำลายสถิติโลกอีกครั้งShort Track Speed Skating-Results-Men's 500m Final A .PyeongChang 2018 Official Site. หลังการแข่งขันเขากล่าวว่า "ในรอบชิงชนะเลิศ ผมแค่พยายามทำให้ดีที่สุด ทุ่มเทสุดแรง เพราะไม่อยากให้คู่แข่งมีโอกาส และไม่อยากเปิดช่องให้กรรมการต้องมาตัดสินอะไรด้วย" เหรียญทองนี้เป็นเหรียญทองเพียงเหรียญเดียวของทีมชาติจีนในโอลิมปิกฤดูหนาวครั้งนั้น ในวันเดียวกัน เขายังคว้าเหรียญเงินจากการแข่งขันผลัดชาย 5000 เมตรShort Track Speed Skating-Results-Men's 5,000m Relay Final A .PyeongChang 2018 Official Site.

ในการแข่งขันสเกตความเร็วระยะสั้นเวิลด์คัพ ฤดูกาล 2018–2019 ที่เมืองซอลต์เลกซิตี เมื่อวันที่ 11 พฤศจิกายน อู่ ต้าจิ้ง คว้าแชมป์ในการแข่งขันรายการ 500 เมตรชาย ด้วยเวลา 39.505 วินาที เขาทำลายสถิติโลกเดิมของเขาที่ 39.584 วินาที ซึ่งเคยทำไว้ในโอลิมปิกฤดูหนาวพย็องชังเมื่อต้นปีที่ผ่านมา นับเป็นการทำลายสถิติโลกครั้งที่สามติดต่อกันภายในปีเดียว

ในเดือนกันยายน ค.ศ. 2019 เขาได้รับเกียรติยศ "รางวัลแบบอย่างแห่งความอุทิศตนระดับชาติ" ()

เมื่อวันที่ 8 เมษายน ค.ศ. 2022 อู่ ต้าจิ้ง ได้รับการยกย่องโดยคณะรัฐมนตรีของจีนให้เป็น "บุคคลที่มีผลงานโดดเด่นในการแข่งขันโอลิมปิกและพาราลิมปิกฤดูหนาวปักกิ่ง" ในพิธีมอบรางวัลดังกล่าว สี จิ้นผิง เลขาธิการใหญ่พรรคคอมมิวนิสต์จีน เป็นผู้มอบรางวัลให้ด้วยตนเอง

เมื่อวันที่ 25 พฤษภาคม 2024 เว็บไซต์มหาวิทยาลัยจี๋หลินได้ประกาศว่า อู่ ต้าจิ้ง ได้รับการเสนอชื่อให้ดำรงตำแหน่ง ศาสตราจารย์ประจำคณะพลศึกษา มหาวิทยาลัยจี๋หลิน

 ผลการแข่งขัน 
ปีการแข่งขันรายการเวลา/ผลแข่งขันอันดับ 2010  สเกตความเร็วระยะสั้นเยาวชนชิงแชมป์โลก (ไทเป)  500 เมตร  43.107    2011  สเกตความเร็วระยะสั้นเยาวชนชิงแชมป์โลก (กูร์มาเยอร์)  500 เมตร  42.491   สเกตความเร็วระยะสั้นเยาวชนชิงแชมป์โลก (กูร์มาเยอร์)  คะแนนรวม  40 คะแนน    ไอเอสยูเวิลด์คัพ 2011–12 สนามนาโงยะ  ผลัด 5000 เมตร  6:50.562   ไอเอสยูเวิลด์คัพ 2011–12 สนามเซี่ยงไฮ้  ผลัด 5000 เมตร  6:38.567   2012  ไอเอสยูเวิลด์คัพ 2012–13 สนามนาโงยะ  ผลัด 5000 เมตร  6:47.885    ไอเอสยูเวิลด์คัพ 2012–13 สนามเซี่ยงไฮ้   500 เมตร  40.911    2013  ไอเอสยูเวิลด์คัพ 2012–13 สนามโซชี  500 เมตร  41.095   ไอเอสยูเวิลด์คัพ 2012–13 สนามโซชี  500 เมตร  41.413   ไอเอสยูเวิลด์คัพ 2012–13 สนามโซชี  ผลัด 5000 เมตร  6:49.925    ไอเอสยูเวิลด์คัพ 2012–13 สนามเดรสเดิน  500 เมตร  40.684   ไอเอสยูเวิลด์คัพ 2013–14 สนามโซล  500 เมตร  40.637   ไอเอสยูเวิลด์คัพ 2013–14 สนามโซล  1000 เมตร  1:25.935   ไอเอสยูเวิลด์คัพ 2013–14 สนามโคลอมนา  500 เมตร  41.123    2014  โอลิมปิกฤดูหนาว 2014 (โซชี)  500 เมตร  40.846  16px โอลิมปิกฤดูหนาว 2014 (โซชี)  ผลัด 5000 เมตร  6:44.521  16px สเกตความเร็วระยะสั้นชิงแชมป์โลก (มอนทรีออล)  500 เมตร  40.158   ไอเอสยูเวิลด์คัพ 2014–15 สนามซอลต์เลกซิตี  500 เมตร  40.572    ไอเอสยูเวิลด์คัพ 2014–15 สนามซอลต์เลกซิตี  ผลัด 5000 เมตร  6:39.715   ไอเอสยูเวิลด์คัพ 2014–15 สนามมอนทรีออล  500 เมตร  40.720   2015  สเกตความเร็วระยะสั้นชิงแชมป์โลก (มอสโก)  500 เมตร  41.032   สเกตความเร็วระยะสั้นชิงแชมป์โลก (มอสโก)  3000 เมตร  5:06.093    สเกตความเร็วระยะสั้นชิงแชมป์โลก (มอสโก)  ผลัด 5000 เมตร  41.032   สเกตความเร็วระยะสั้นชิงแชมป์โลก (มอสโก)  คะแนนรวม  55 คะแนน    2018  โอลิมปิกฤดูหนาว 2018 (พย็องชัง)  500 เมตร  39.584 (อดีต WR)  16px โอลิมปิกฤดูหนาว 2018 (พย็องชัง)  ผลัด 5000 เมตร  6:32.035  16px 2022  โอลิมปิกฤดูหนาว 2018 (ปักกิ่ง)  ผลัดผสม 2000 เมตร  2:37.348  16px

 ผลงานภาพยนตร์และโทรทัศน์ 
ปีเรื่องรับบท 2020  Wait You In Beijing《我在北京等你》 รับเชิญ 2020  Skate Into Love《冰糖炖雪梨》 รับเชิญ 2023  The Volunteers: To the War 《志愿军：雄兵出击》 หยาง เกินซือ (รับเชิญ) 2025  Ski into Love《噓，國王在冬眠》 รับเชิญ

 อ้างอิง 

แหล่งข้อมูลอื่น


 Wu Dajing ที่ ShortTrackOnLine.info



หมวดหมู่:นักสเกตความเร็วระยะสั้นชาวจีน
หมวดหมู่:บุคคลจากมณฑลเฮย์หลงเจียง